**Razpis in prijave za SPREMLJEVALCE - VZGOJITELJE OTROK NA LETOVANJIH ZPM Maribor**

Zveza prijateljev mladine Maribor (ZPM Maribor) vabi prostovoljce – spremljevalce otrok in mladostnikov, ki bi kot vzgojitelji ali športno-rekreativni vzgojitelji v času poletnih počitnic sodelovali v programih letovanj.

Programi se bodo pričeli 25. junija in zaključili 24. avgusta, potekali pa bodo v šestih terminih v VIRC Poreč (HR) in v dveh terminih na Domu Miloša Zidanška na Pohorju.

Spremljevalci - vzgojitelji samostojno vodijo skupino 10-12 otrok ali mladostnikov in aktivno sodelujejo pri pripravi in izvedbi programa (delavnice, večerni program). Športno rekreativni vzgojitelji nimajo skupine otrok ampak pripravijo in vodijo športno-rekreativne vsebine.

Ni pomembna strokovna usmerjenost oz. smer izobrazbe, status ali spol, pomembno je, da imajo prostovoljci:

- najmanj srednješolsko izobrazbo katerekoli smeri (V. stopnja, dokončana SŠ že ob prijavi),

- sposobnosti in izkušnje za samostojno vodenje ter skrb za skupino otrok/mladostnikov,

- smisel in veselje za delo z otroki/mladostniki,

- so pripravljeni del svojega prostega časa nameniti počitniškim programom za otroke/mladostnike.

Pred odhodom na letovanje morajo kandidati opraviti obvezno usposabljanje in se udeležiti pripravljalnih sestankov, oboje v Mariboru.

**Podrobnejše informacije, termini, razpis in prijavnice** so objavljene na spletni strani [**www.zpm-mb.si**](http://www.zpm-mb.si), **rok za prijavo je 11. april 2023**.

Kontakt:

Referat za letovanja ZPM Maribor

Marina Škrubej

02 229 69 14, 040 433 766

referatzpm@zpm-mb.si